寒溪 五
作者：孟郊
朝代：唐

paragraphs: 一曲一直水，白龍何鱗鱗。
凍飆雜碎號，韲音坑谷辛。
柧椾吃無力，飛走更相仁。
猛弓一折絃，餘喘爭來賓。
大嚴此之立，小殺不復陳。
皎皎何皎皎，氤氳復氤氳。
瑞晴刷日月，高碧開星辰。
獨立兩脚雪，孤吟千慮新。
天欃徒昭昭，箕舌虛齗齗。
堯聖不聽汝，孔微亦有臣。
諫書竟成章，古義終難陳。